Հոկտեմբերի 2-ին սաուդյան իշխանությունների ու անձամբ թագաժառանգի ակտիվ քննադատ Հաշոգին մտել էր Ստամբուլում Սաուդյան Արաբիայի գլխավոր հյուպատոսություն և անհետացել: Թուրքիայի ոստիկանությունը պնդում է, որ նրան սպանել են: Ուրբաթ օրը երկրի անանուն պաշտոնական ներկայացուցիչներ հայտարարել են, որ Հաշոգիի դին, հնարավոր է, տարել են անտառ կամ որևէ ֆերմերային ագարակ: Դրանից հետո ոստիկանությունն զգալիորեն ընդլայնել է որոնումների շառավիղը: